stanford-oval/wikipedia huggingface dataset:
אלכסנדר מרקל
קריירה בינלאומית

בצעירותו, שיחק מרקל בכל הנבחרות הצעירות של גרמניה. בדצמבר 2010 הצהיר כי הוא מעוניין לייצג את נבחרת רוסיה אך התקשה לקבל אזרחות רוסית. בפברואר 2011 הצהיר כי הוא מעוניין לשחק עבור הנבחרת הבוגרת של גרמניה. במרץ 2015 החליט לייצג את נבחרת קזחסטן, וב-6 בספטמבר 2015 ערך את הופעת הבכורה שלו בנבחרת בתיקו 0-0 נגד איסלנד במסגרת מוקדמות יורו 2016.
אליזבת פריי

| --- | --- |

 לידה:  21 במאי 1780 נוריץ', הממלכה המאוחדת 
 פטירה:  12 באוקטובר 1845 (בגיל 65) רמסגייט, הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 מקום קבורה:  Quaker Burial Ground 
 בן או בת זוג:  Joseph Fry (19 באוגוסט 1800–1845) 
 מספר צאצאים:  11 
 
אליזבת פריי (באנגלית: Elizabeth Fry;‏
21 במאי 1780 - 12 באוקטובר 1845), הייתה אשת-רוח בריטית, הומניסטית, פעילת זכויות אדם ופעילת רפורמות חברתיות. השתייכה לקהילת הקווייקרים באנגליה.
פעילותה של פריי, שנוספה לפעילותו של ההומניסט ג'ון הווארד, הביאה לרפורמות מרחיקות לכת ביחס החברה לאסירים בבתי כלא, ובהחלת אמות מידה הומניסטיות כלליות הרואות באסיר אדם בעל זכויות. דיוקנה מתנוסס על שטר כסף 5 לירות שטרלינג שהוכנס למחזור בשנת 2001.
רקע משפחתי

אליזבט פריי נולדה בעיר נוריץ' שבאנגליה, למשפחת גורני, משפחה נוצרית קווייקרית. אביה, שהיה שותף בניהול בנק, איפשר למשפחה חיי רווחה. במשפחתה היו 12 ילדים. אליזבת ואחיותיה גדלו ברוח שוויונית שעודדה לימוד אקדמי, מעורבות פוליטית ומעורבות חברתית אף לנשים, וזאת בשונה מהמקובל באותה תקופה.
בשנת 1800 נישאה לג'וזף פריי, בנקאי בעל שם ובעל קשרים פוליטיים, קווייקר אף הוא. לבני הזוג נולדו 11 ילדים. בשנת 1811 הוכרה ככומר בכנסייה הקווייקרית.
פעילותה למען זכויות אסירים

בעידוד ידיד המשפחה בעל עמדות הומניסטיות ביקרה אליזבת פריי בכלא ניוגייט שבלונדון. תנאי המאסר שראתה היו מחרידים. האסירים שהו בתנאי צפיפות וזוהמה, היו חשופים להתעללויות מצד אסירים אחרים ומצד סוהרים ללא פיקוח. לא הייתה הפרדה מובנית בין גברים לנשים בכלא, ולא היה פיקוח שמנע פגיעה בנשים האסירות מצד אסירים אחרים ומצד סוהרים. לא היה טיפול רפואי נאות, דבר שהביא לחולי ולעיתים למוות. הסוהרים לא קיבלו משכורות מהמדינה, ואת שכר עבודתם נהגו לגבות מהאסירים עצמם, בכניסתם ובצאתם מהכלא, לעיתים תוך שימוש בכוח.
עונש המוות היה נהוג ביותר מ-200 עבירות, וכן הייתה מקובלת ענישה גופנית כדוגמת הכאה.
פריי ומשפחתה היו מקורבים לשרים בכירים בממשלה. פריי נפגשה מספר רב של פעמים עם גורמים בעלי השפעה שלטונית, וכן נפגשה עם המלכה ויקטוריה, שהעריכה כפי הנראה את פעילותה.
בשיתוף עם אחיה ג'וזף גורני, פעלה אליזבת פריי לביטול עונש המוות בבריטניה על רוב העבירות, ולביטול הענישה הגופנית.
בשנת 1817 הקימה את העמותה הציבורית לשיפור תנאי הכליאה של נשים אסירות בכלא ניוגייט, עמותה שהקמתה הייתה דבר ראשוני ויוצא דופן בזמן ההוא.
לאור פעילותה הציבורית ושתדלנותה הפוליטית, נחקק בפרלמנט הבריטי בשנת 1823 חוק המחייב את השלטונות במתן זכויות לאסירים (Gaols Act 1823)‏ (אנ'), שכלל:
הסדרת ביקורים סדירים לאסירים.
תשלום לסוהרים על ידי הנהלת הכלא, ואיסור על לקיחת תשלום מידי האסירים עצמם.
הפרדת אסירות מאסירים, ומינוי סוהרות נשים לשמירה על אסירות.
איסור על הכאת אסירים ועינויים לצורכי ענישה.
בנוסף, הביאה שתדלנותה להפחתה משמעותית של העבירות עליהן הוטל עונש מוות; דבר שהביא לתחילתו של מהלך לביטול עונש זה כעבור שנים.
פעילות הומניסטית נוספת

בין פעולותיה הנוספות סייעה אליזבת פריי לחסרי בית על ידי בניית מקלט ציבורי לחסרי דיור. לפי דבריה הקימה את הבית לאחר שראתה ברחוב גופה של נער שלא שרד את החורף הקשה של 1818. בשנת 1824 ייסדה בעיר ברייטון עמותה ציבורית לביקורי בית לצורך תמיכה בנזקקים. עם פטירת בעלה בשנת 1828 הפך אחיה למנהל העסקים, ובתקופה זו הורחבו פעולותיה הציבוריות. בשנת 1840 פתחה לראשונה בית ספר ציבורי לנשים העוסקות בתפקיד אחיות רחמניות, דבר שהיווה לימים השראה לפלורנס נייטינגייל, מייסדת מקצוע הסיעוד המודרני. פעולותיה אלה, שהיו ראשוניות בגישתן, היוו שינוי משמעותי מהיחס המקובל מצד החברה כלפי אוכלוסיות חלשות, בתקופת המהפכה התעשייתית.
אירלנד באירוויזיון לרוקדים צעירים

| --- | --- |
 מדינה:  אירלנד אירלנד
 רשת שידור:  RTÉ
 השתתפות ראשונה:  הממלכה המאוחדת לונדון, 2001
 זכיות:  0
 השתתפויות:  1 (0 גמר)
 היעדרויות:  6
 אירוח האירוויזיון:  לא אירחה
 השתתפות אחרונה:  הממלכה המאוחדת לונדון, 2001
 
אירלנד השתתפה בתחרות האירוויזיון לרוקדים צעירים פעם אחת בלבד, ב-2001.
הרקדנים והריקודים שייצגו את אירלנד באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 2001 | שרה ריינולדס | לא ידוע | לא ידוע | - | לא העפילה לגמר |
ראו גם

האירוויזיון לרוקדים צעירים
אירלנד באירוויזיון
אלבניה באירוויזיון 2004

אלבניה באירוויזיון 2004 השתתפה עם השיר "The Image of You" שבוצע על ידי אנייזה שהיני. בחצי גמר הגיע השיר אל המקום ה-4 עם 167 נקודות בסך הכול. בגמר האירוויזיון הצליח השיר להגיע אל המקום ה-7 עם 107 נקודות בסך הכול.
אירוויזיון זה היה הראשון בו השתתפה אלבניה.
לפני האירוויזיון

| סדר | זמר | שיר | מקום |
| --- | --- | --- | --- |
| 1 | ארבר אראפי | "Bota ime" | N/A |
| 2 | קויטים פרודאני | "Ju të dashurat e mia" | 4/5 |
| 3 | אניסה דרווינה | "Sytë e zemrës" | N/A |
| 4 | פרנצ'סק ראדי | "Syri i saj po më verbon" | N/A |
| 5 | רודי ואינגריד יושי | "Me ty" | 4/5 |
| 6 | אדמונד מאנצאקו | "Trill vjeshte" | N/A |
| 7 | אוויס מולה | "E dashuruar" | N/A |
| 8 | קוזמה דושי | "E nesërmja tjetër kujt i takon" | N/A |
| 9 | קליידי מוסאבליו | "Një shpresë për jetën time" | N/A |
| 10 | רובנה דילו | "Njëmijë zemra" | N/A |
| 11 | מאריזה איקונומי | "Mbi urë" | 2 |
| 12 | אנייזה שהיני | "Imazhi yt" | 1 |
| 13 | אנדה טריפה | "Qëndroj" | N/A |
| 14 | רוסלה ג'ילבגו | "Hirushja" | 3 |
| 15 | ארמיונה לקבלו | "Ç'punë ke ti me dashurinë" | N/A |
| 16 | אורגס טוצ'ה | "Eja" | N/A |
| 17 | וולטאן פרודאני | "Kthehu dhe kujto" | N/A |
| 18 | אנדי קונגו | "Sikur të rroja sa kjo botë" | N/A |
באירוויזיון

את 12 הנקודות שלה העניקה אלבניה בחצי הגמר ובגמר האירוויזיון ליוון. המדינה היחידה אשר העניקה לאלבניה 12 נקודות באירוויזיון זה בחצי הגמר ובגמר היא מקדוניה הצפונית. כמו כן, הצליחה אלבניה להגיע אל המקום ה-4 בחצי הגמר עם 167 נקודות בסך הכול, ואל המקום ה-7 בגמר עם 107 נקודות בסך הכול.
באירוויזיון > נקודות שהוענקו על ידי אלבניה

| 12 נקודות | 10 נקודות | 8 נקודות | 7 נקודות | 6 נקודות |
| --- | --- | --- | --- | --- |
|  מקדוניה מקדוניה הצפונית |  שווייץ שווייץ |  גרמניה גרמניה  יוון יוון  מלטה מלטה  נורווגיה נורווגיה |  אוסטריה אוסטריה  קרואטיה קרואטיה  דנמרק דנמרק  שוודיה שוודיה |  אנדורה אנדורה  בוסניה והרצגובינה בוסניה והרצגובינה  פינלנד פינלנד  רומניה רומניה  סרביה ומונטנגרו סרביה ומונטנגרו  טורקיה טורקיה  בריטניה הממלכה המאוחדת |
| 5 נקודות | 4 נקודות | 3 נקודות | 2 נקודות | נקודה |
|  בלגיה בלגיה  אירלנד אירלנד  לטביה לטביה  סלובניה סלובניה  הולנד הולנד |  איסלנד איסלנד  ישראל ישראל |  מונקו מונקו |  פורטוגל פורטוגל  ספרד ספרד |  קפריסין קפריסין  אסטוניה אסטוניה  אוקראינה אוקראינה |
| 12 נקודות | 10 נקודות | 8 נקודות | 7 נקודות | 6 נקודות |
| --- | --- | --- | --- | --- |
|  מקדוניה הצפונית מקדוניה הצפונית |  יוון יוון  מלטה מלטה |  סרביה ומונטנגרו סרביה ומונטנגרו |  שוודיה שוודיה  שווייץ שווייץ |  קרואטיה קרואטיה  טורקיה טורקיה |
| 5 נקודות | 4 נקודות | 3 נקודות | 2 נקודות | נקודה |
|  אוסטריה אוסטריה  גרמניה גרמניה |  בוסניה והרצגובינה בוסניה והרצגובינה  דנמרק דנמרק  איסלנד איסלנד  סלובניה סלובניה |  פינלנד פינלנד  נורווגיה נורווגיה |  אירלנד אירלנד |  בלגיה בלגיה  צרפת צרפת  לטביה לטביה  רומניה רומניה  הולנד הולנד  בריטניה בריטניה |
ראו גם

אלבניה באירוויזיון
הערות שוליים

1 2 3 4 5 6  Eurovision 2004 Results: Voting & Points, Eurovisionworld
אלי סולסברי

אלי סולסברי (באנגלית: Eli Saulsbury‏; 29 בדצמבר 1817 – 22 במרץ 1893) היה עורך דין ופוליטיקאי אמריקאי מדובר, דלאוור. הוא היה חבר במפלגה הדמוקרטית, וכיהן בעצרת הכללית של דלאוור וכסנאטור אמריקאי מדלאוור.
ביוגרפיה > ראשית חייו ומשפחתו

סולסברי נולד ב-29 בדצמבר 1817 ב-Mispillion Hundred, מחוז קנט, דלאוור, והיה בנם של ויליאם ומרגרט אן (סמית') סולסברי. הוא היה האח האמצעי של המושל גוב סולסברי והסנאטור האמריקני וילארד סולסברי האב. סולסברי התחנך בדיקינסון קולג', למד משפטים, התקבל ללשכת עורכי הדין בדלאוור ב-1857, והחל את עיסוקו בדובר, שם התגורר.
ביוגרפיה > קריירה פוליטית

סולסברי כיהן קדנציה אחת בבית המדינה, במהלך מושב 1853/1854. בשנת 1871 הוא אתגר בהצלחה את אחיו הצעיר, הסנאטור האמריקני המכהן וילארד סולסברי האב, על מושבו בסנאט האמריקני. הוא המשיך לזכות בשלוש קדנציות מלאות אך הובס בניסיון לקדנציה רביעית על ידי המועמד הרפובליקני אנתוני היגינס. הוא כיהן בתפקיד מ-4 במרץ 1871 עד 3 במרץ 1889, וכיהן בוועדה להרשאות ובחירות בקונגרס ה-46, ובוועדה להצעות חוק מנוסחות בקונגרס ה-47 עד הקונגרס ה-50.
הוא התנגד לחוק זכויות האזרח של אפרו-אמריקאים ב-1873.
ביוגרפיה > מוות ומורשת

סולסברי מת ב-22 במרץ 1893 בדובר, דלאוור ונקבר שם בבית הקברות סילבר לייק.
הערות שוליים

↑  Friedlander, Alan; Gerber, Richard Allan (22 בנובמבר 2018). Welcoming Ruin: The Civil Rights Act of 1875. ISBN 9789004384071. {{cite book}}:  (עזרה)
| --- | --- |
בקרת זהויות :  GND: 1194847641  ISNI: 0000 0000 4706 2357  LCCN: no2009007819  SNAC: w6db9p31  US Congress: S000072  VIAF: 58914985   WorldCat (עם VIAF): 58914985
אלכסנדר נבזורוב

| --- | --- |

 לידה:  3 באוגוסט 1958 (בן 66) סנקט פטרבורג, ברה"מ 
 מדינה:  ברית המועצות, רוסיה, אוקראינה 
 תפקיד:  חבר הדומה הממלכתית (29 בדצמבר 2003–24 בדצמבר 2007)  חבר הדומה הממלכתית (7 באפריל 2000–7 בדצמבר 2003) 
 השקפה דתית:  אתאיזם, נצרות אורתודוקסית 
 בן או בת זוג:  Aleksandra Yakovleva 
 פרסים והוקרה:  מדליה לחיזוק אחוות הנשק  לחצן הפעלה מכסף  עיטור האומץ האישי (טרנסניסטריה)  לחצן הפעלה מזהב  בפסקה זו רשומה אחת נוספת שטרם תורגמה 
 nevzorov.tv
 
אלכסנדר גלבוביץ' נבזורוב (ברוסית: Александр Глебович Невзоров; נולד ב-3 באוגוסט 1958) הוא איש ציבור סובייטי, רוסי ואוקראיני, בלוגר, עיתונאי, כתב, מגיש טלוויזיה, במאי, תסריטאי ומפיק סרטים תיעודיים, פובליציסט. חבר הדומה הממלכתית של הפדרציה הרוסית של ארבעה כינוסים (2007-1993).
ביוגרפיה

נבזורוב נולד ב-3 באוגוסט 1958 בלנינגרד. הוא גדל אצל סבתו ואמו. סבא מצד האם - גנרל של המשרד הסובייטי לביטחון המדינה גאורגי ולדימירוביץ' נבזורוב - עמד בראש המנהלת של המשרד הסובייטי לביטחון המדינה למלחמה בשוד של הרפובליקה הסובייטית הסוציאליסטית הליטאית בשנים 1946–1955.
מאז 1983 נבזורוב עבד בטלוויזיה של לנינגרד. זכה לפרסום בסוף שנות ה-80 כיוצר ומנחה התוכנית "600 שניות" (אנ').
ב-22 במרץ 2022, מחלקת החקירות הראשית של ועדת החקירות של רוסיה, פתחה תיק פלילי נגד נבזורוב על הפצה לציבור במסווה של דיווחים מהימנים של מידע כוזב בכוונה על פעולות הכוחות המזוינים של הפדרציה הרוסית.
ב-22 באפריל 2022, משרד המשפטים של רוסיה הכניס את נבזורוב לרשימה של "סוכנים זרים" בתקשורת ההמונים.
ב-3 ביוני 2022 נשיא אוקראינה וולודימיר זלנסקי העניק אזרחות אוקראינית לנבזורוב ולאשתו.
ב-1 בפברואר 2023 נידון נבזורוב שלא בפניו על ידי בית המשפט הנפתי בסמאני של מוסקבה ל-8 שנות מאסר בפרשת "זיופים צבאיים".
הערות שוליים

↑  СК возбудил уголовное дело против журналиста Александра Невзорова, Interfax.ru (ברוסית)
↑  "Венедиктова, Невзорова и Пархоменко внесли в реестр СМИ-"иноагентов"". BBC News Русская служба (ברוסית). נבדק ב-2022-06-03.
↑  "Я благодарен, что позволили мне занять среди них место": Невзоров о получении украинского гражданства, ТСН.ua, ‏2022-06-03 (ברוסית)
↑  https://www.bbc.com/russian/news-64474284
| --- | --- |
בקרת זהויות :  NLI: 987010188529105171  GND: 119129825  ISNI: 0000 0000 3982 1026  LCCN: no93022330  LNB: 000243872  NKC: js20221139517  RSL: 000092393  VIAF: 5348057   WorldCat (עם VIAF): 5348057 
ערך זה הוא קצרמרבנושא רוסים ובנושא תקשורת. אתם מוזמנים לתרום לוויקיפדיה ו.
אלן האטון

אלן האטון (באנגלית: Alan Hutton; נולד ב-30 בנובמבר 1984 בגלאזגו, סקוטלנד) הוא כדורגלן עבר סקוטי ששיחק בעמדת המגן הימני.
קריירת מועדונים

האטון הצטרף לגלאזגו ריינג'רס ב-4 בספטמבר 2010 והחל לשחק בקבוצות המילואים והנוער של המועדון. ב-22 בדצמבר 2002 האטון ערך את משחק הבכורה שלו בקבוצת הבוגרים נגד פרטיק ת'יסל במסגרת ליגת העל הסקוטית. היה זה המשחק הראשון והאחרון של האטון בעונה זו.
ב-23 במרץ 2004 כבש האטון את השער הראשון שלו בקבוצת הבוגרים, בעונה זו היו לו 11 הופעות במדי הקבוצה. האטון ביסס את מעמדו בקבוצה והיה שחקן הרכב קבוע עד שנת 2008 בה עבר לטוטנהאם הוטספר מהליגה האנגלית בסכום שמוערך ב-9 מיליון לירות שטרלינג.
בתחילת עונת 2009–2010 הושאל האטון לסנדלרנד ובתום העונה חזר לשורות ההוטספר.
באוגוסט 2011 עבר לאסטון וילה בשורותיה חתם על חוזה ל-4 שנים. ב-22 בדצמבר 2012 הושאל לנוטינגהאם פורסט מליגת המשנה האנגלית. ב-29 בינואר 2013 הושאל למיורקה הספרדית עד לסוף העונה. ב-28 בפברואר 2014 הושאל לבולטון וונדררס מהליגה האנגלית השנייה.
בסוף עונת 2018/2019 שוחרר מאסטון וילה. ב-19 בפברואר 2020 הכריז על פרישה ממשחק פעיל.
אלכסנדר משקביץ

| --- | --- |

 לידה:  23 בפברואר 1954 (בן 70) בישקק, ברה"מ 
 מדינה:  קזחסטן, קנדה, ישראל 
 פרסים והוקרה:  מסדר קורמט  מסדר הנמר  מסדר סרגיוס הקדוש מראדונז', דרגה 2  מסדר סרגיוס הקדוש מראדונז' 
 
אלכסנדר משקביץ (נולד ב-1957 בפרונזה, קירגיזסטן) הוא איל הון יהודי קזחי, המחזיק גם באזרחות ישראלית. נשיא הקונגרס היהודי האירו-אסיתי.
ביוגרפיה

נולד להורים פליטים מאירופה. אביו אנטון היה רופא, ואמו רחל יופה עורכת דין שהתפרסמה בפרונזה.
משקביץ למד בלשנות באוניברסיטה הלאומית של קירגיזסטן, לאחר שסיים תואר שלישי נהפך לדיקן הפקולטה.
בשנות ה-90 עבר לקזחסטן, קשר קשרים עם הנשיא נורסולטאן נזרבייב והתמנה לראש החברה לייצור אלומיניום. חברתו קצרה הצלחה. משקביץ משמש כיושב ראש דירקטוריון הבנק האירו-אסייתי. הוא נבחר למזכיר הקונגרס היהודי האירו-אסייתי, וכן הוא משמש כנשיא האיגוד המסחרי האירו-אסייתי. הוא תורם רבות לקהילות היהודיות במרכז אסיה ובקווקז, ולאחרונה התחיל בפרויקט בניית בתי כנסת בקהילות היהודיות בקזחסטן.
נכון לשנת תשפ"א (2021) משקביץ בנה בקזחסטן 3 בתי כנסת בערים נור סולטן (אסטנה), פאבלודר, קוסטנאי.
ב-2011 דירג אותו כתב העת פורבס כאיש השישי בעושרו בישראל ובמקום ה-297 בין עשירי העולם, עם הון של 3.7 מיליארד דולר

וב-2013 דורג על ידי פורבס במקום ה-704 בעולם עם הון אישי של כ-2.1 מיליארד דולר
.
נשוי ללריסה ואב לשתי בנות, אנה ואלה.
בעקבות אסון השריפה בכרמל דאג יחד עם איש העסקים מיכאל מירילשוילי להקמת צי של כלי רכב למלחמה באש.
הערות שוליים

↑  רשימת עשירי ישראל, גלובס, 10 במרץ 2011
↑  רשימת המיליארדרים העולמית, כלכליסט, 4 במרץ 2013
↑  Alexander Mashkevich and Michael Mirilashvili to Create Specialty Vehicle Firefighting Brigade, ‏29 בדצמבר 2010 (באנגלית) (ארכיון)
| --- | --- |
בקרת זהויות :  NLI: 987007299610305171  GND: 1124746935  ISNI: 0000 0004 0224 0294  LCCN: no00091588  VIAF: 297484157   WorldCat (עם VIAF): 297484157
אליזבת פרימן

| --- | --- |

 לידה:  1744? Claverack, ארצות הברית 
 פטירה:  28 בדצמבר 1829 (בגיל 85 בערך) סטוקברידג', ארצות הברית 
 מדינה:  ארצות הברית 
 
אליזבת פרימן (אנגלית: Elizabeth Freeman; ידועה גם כ"בת" (Bet) וכ"מאמבת" (MumBet); נולדה בשנת 1744 לערך, ונפטרה ב-28 בדצמבר 1829) הייתה האפרו-אמריקאית הראשונה שזכתה בחירות (שחרור מהעבדות), לאחר מאבק משפטי במסצ'וסטס. בית המשפט הגבוה פסק לטובתה, וקבע כי עבדות מנוגדת לחוקה של המדינה. פסק הדין של בית המשפט הגבוה, נחשב לסופה של העבדות במדינה. פרימן הייתה סמל למאבק האדם למען השוויון והחירות.
בכל עת, כל עוד הייתי עבד, אם הייתה מוצעת לי דקה אחת של חירות, והיה נאמר לי שאני אמות בסוף אותו הרגע, הייתי לוקחת אותו - רק כדי לעמוד רגע אחד בעולמו של אלוהים כאישה חופשית - הייתי עושה זאת.
המקור באנגלית
Any time, any time while I was a slave, if one minute's freedom had been offered to me, and I had been told I must die at the end of that minute, I would have taken it—just to stand one minute on God's airth [sic] a free woman— I would.
ביוגרפיה

פרימן הייתה אנאלפביתית ועל כן לא נותר שום תיעוד כתוב עליה. ההיסטוריה המוקדמת של חייה נאספה במחקר עכשווי שכלל איסוף מידע אודותיה ממקורות שונים, כולל רשומות היסטוריות.
פרימן נולדה לתוך עבדות בסביבות שנת 1744, בחווה בבעלות פיטר הוגבום בקלווראק ניו יורק ונקראה בת. כאשר בתו של הוגבום, חנה, התחתנה עם ג'ון אשלי משפילד, מסצ'וסטס אליזבת ואחותה ליזי עברו להתגורר איתם, כשבת הייתה בגיל שבע בלבד. היא נשארה אצל משפחת אשלי עד שנת 1781. בתקופה הזו היא ילדה ילד, אף על פי שאין רישומים על נישואיה. מי שהיה אמור להיות בעלה, כנראה, נהרג במלחמת העצמאות של ארצות הברית.
ג'ון אשלי שהיה עורך דין בוגר אוניברסיטת ייל, היה איש עשיר ובעל קרקעות, ומנהיג בקהילתו. בבית התנהלו דיונים פוליטיים ערים שהביאו לפרסום הצהרת שפילד, שהייתה עצומה נגד עריצות בריטית ומניפסט לזכויות הפרט. פרימן שמעה את הדיונים שהובילו לניסוח ההצהרה שעסקו בחופש ושוויון בין בני האדם.
פרימן התעמתה עם הבעלים שלה, חנה אשלי, כאשר הגנה על ילדה צעירה שעבדה גם היא במשק הבית של המשפחה. היא הצילה את הילדה אך נפצעה בזרועה. אחרי שהפצע החלים, פרימן הקפידה לחשוף את הצלקת כך שתשמש כעדות לאלימות שחוותה. הסופרת קתרין סדג'וויק שהכירה את פרימן מאז ינקותה כאישה משוחררת, מצטטת את פרימן: "מאז, הגברת לא הרימה יד על ליזי. כל החורף הזרוע שלי הייתה פצועה אבל הגברת הייתה במצב הרבה יותר גרוע. ושאנשים היו שואלים אותי לפני הגברת: בתי, מי פגע לך בזרוע? הייתי עונה תשאלו את הגברת! [שידעו] מי כאן העבד ומי כאן הגברת האמיתית". לאחר התקרית עם חנה אשלי, פרימן עזבה את בית המשפחה.
ג'ון אשלי דרש את חזרתה ופנה לבית המשפט. פרימן פנתה לעורך הדין תיאודור סידגוויק, פעיל למען ביטול העבדות, שייצג אותה בית המשפט בדרישה לשחרורה מעבדות. תיאודור סידגוויק ביקש את סיועו של טאפינג רייב (Tapping Reeve), עורך דין ומייסד בית הספר הראשון למשפטים בארצות הברית. הדיון בבית המשפט התקיים באוגוסט 1781, בבית המשפט המחוזי בגרייט ברינגטון, מסצ'וסטסס. לתביעה הצטרף עבד נוסף בשם ברום. דגוויק ורייב טענו לתנאי חוקתי אם "כל בני האדם נולדים חופשיים ושווים" הרי שלמעשה העבדות מבוטלת במדינה. כאשר חבר המושבעים פסק לטובתה של בת וברום, הם הפכו לאפרו-אמריקאים הראשונים ששוחררו מעבדות על בסיס החוקה של מסצ'וסטס. בית המשפט פסק פיצויים על סך שלושים שילינג. אשלי חשב לערער על ההחלטה, אך נמלך בדעתו, ככל הנראה מאחר שפסק הדין שפסק על בסיס החוקה, הסופי ומחייב. לאחר המשפט אשלי הציע לפרימן לחזור לעבוד בשכר בביתו, אך היא סרבה ובחרה לעבוד אצל תיאודור סידגוויק. פרימן עבדה אצל משפחת סידגוויק עד 1808 כמשרתת בכירה ואומנת לילדי המשפחה. הסופרת קתרין סידגוויק, כתבה ספר על חיי האומנת שלה.
ראו גם

סוג'ורנר טרות'
הערות שוליים

↑  Piper, Emilie; Levinson, David (2010). One Minute a Free Woman: Elizabeth Freeman and the Struggle for Freedom. Salisbury, CT: Upper Housatonic Valley National Heritage Area. ISBN 978-0-9845492-0-7.
↑  The Slave Who Sued For Freedom | AMERICAN HERITAGE, www.americanheritage.com (באנגלית)
↑  "Elizabeth Freeman | History of American Women". History of American Women (באנגלית אמריקאית). 2011-02-11. נבדק ב-2018-04-29.
1 2  Massachusetts Constitution and the Abolition of Slavery, Mass.gov (באנגלית)
↑  "Elizabeth Freeman - Elizabeth Freeman Center". Elizabeth Freeman Center (באנגלית אמריקאית). נבדק ב-2018-04-27.
↑  Piper, Emilie; Levinson, David (2010). One Minute a Free Woman: Elizabeth Freeman and the Struggle for Freedom. Salisbury, CT: Upper Housatonic Valley National Heritage Area. ISBN 978-0-9845492-0-7.
↑  Jury Decides in Favor of Elizabeth, www.massmoments.org (באנגלית)
1 2  Allen, John., Apartheid south africa : an insider's overview of the origin and effects of separate development., [Place of publication not identified]: iUniverse, 2005, עמ' 405
↑  John R. McKivigan (Editor), Abolitionism and American law, New York: Garland Pub, 1999, עמ' 61-62
| --- | --- |
בקרת זהויות :  NLI: 987010984340505171  GND: 1185106316  LCCN: n95047321  SNAC: w6w98rj9  VIAF: 50933734   WorldCat (עם VIAF): 50933734
אימות שבבים

אימות שבבים (באנגלית: Chip Verification) הוא תהליך שנועד לבצע אימות לתכן של רכיב אלקטרוני על מנת לבחון את ההתנהגות של הרכיב. אם לאורך הבדיקות נמצא שהרכיב המתוכנן אינו פועל כפי שמצופה ממנו – הרי שהתגלתה תקלה או שגיאה בתכן. במצב זה, יש לתקן את התכן ולחזור שנית על תהליך האימות, עד לקבלת רכיב נקי מתקלות ובעיות.
רקע

התהליך מתכנון ועד ייצור שבב (צ'יפ) הוא תהליך ארוך-זמן ועלותו עלולה להגיע למיליוני דולרים. ההתקדמות הטכנולוגית האדירה בייצור שבבים ובמורכבות שלהם הן מבחינת הלוגיקה שלהם והן מבחינת השילוב שלהם עם זיכרון פנימי וארכיטקטורות אחרות יצרה תחום מורכב מאוד של בדיקת השבבים על ידי שיטות מתוחכמות המצריכות ידע רב בתכנות ובהבנת הלוגיקה העומדת מאחורי השבב.
בשונה מהנדסת תוכנה ואימות תוכנה (QA), קשה מאוד ולעיתים בלתי אפשרי לגלות ולתקן טעות שלא נתגלתה בשלב התכנון, לכן תהליך האימות חשוב כל כך בייצור שבבים.
הווריפיקציה העיקרית בפרויקט מתבצעת על ה-design הכתוב בשפת RTL כגון Verilog או VHDL.
בדרך כלל, מקובל שהאדם המבצע את הווריפיקציה אינו אותו אדם הכותב את ה-design, מאחר שאחד הגורמים לבאגים הוא תפישה מוטעית של ההגדרה של הפונקציונליות, וכאשר אותו אדם מבצע את שני התפקידים, הוא נשאר "כלוא" בקונספציה המוטעית שלו.
אופן הביצוע

כיום, ישנם שבבים מאוד מורכבים, ולכן מחלקים את השבב הנבדק ל"בלוקים" - קטעי קוד, כאשר כל בלוק מבצע פונקציונליות מסוימת של השבב. עבור כל בלוק נבנית סביבת בדיקה נפרדת. לאחר שכל בלוק נמצא תקין, מבצעים בדיקות אינטגרציה של כל הבלוקים ביחד, על-מנת לוודא שכל המכלולים עובדים כמו שצריך.
תהליך הווריפיקציה הוא תהליך איטרטיבי המורכב ממספר שלבים:
הבנת תכן הרכיב על כל תכונותיו ויכולותיו (לא נכנסים למימוש).
הגדרת המקרים שאותם צריך למדל (coverage).
כתיבת תוכנית עבודה שמגדירה מה ייבדק, ואיך (Verification Plan)
קידוד סביבת הווריפיקציה.
הרצת הבדיקות.
ניתוח "נפילות" של טסטים וניתוח חורים שלא כוסו
עדכון קוד הדזיין וסביבת הווריפיקציה בהתאם
לאחר מכן, נמשך התהליך של הרצה-ניתוח-תיקון עד שכל המקרים שאמורים להתמדל נוצרו.
שפות וריפיקציה

כיום השפות הנפוצות בקידוד לווריפיקציה הן:
systemVerilog - הרחבה של שפת Verilog שנועדה לאפשר תיאור גם של הדזיין וגם של הווריפיקציה באותה שפה (IEEE 1800TM)
VERA של חברת synopsys
Specman שנוצרה במקור בחברת Verisity ונרכשה על ידי חברת cadence. הכלי המתאים למעגלים דיגיטליים. את סביבות הווריפיקציה של ספקמן כותבים בשפת התכנות e.
SystemC, המבוססת על שפת ++C, ומיועדת בעיקר עבור דיזיין שנוצר ב SystemC
כמו כן, ישנן חברות רבות המשתמשות בכלים פנימיים, אשר עושים שימוש בשפות סטנדרטיות, כגון Verilog או C
סביבת העבודה

לכל רכיב חשמלי ישנם אותות כניסה אותם הוא מקבל מרכיבים אלקטרוניים אחרים במעגל, ואותות מוצא, אותם הוא מפיק לאור תפקידו במעגל החשמלי. על מנת לבדוק שאותות המוצא עונים על הדרוש, יש לספק לרכיב המתוכנן את אותות הכניסה המתאימים, ולוודא שהוא אכן מגיב בצורה הרצויה והמתוכננת. לשם כך בונים סביבה המכילה את הרכיבים הבאים:
reference model - מחשב את המוצא הצפוי עבור קלט נתון.
scoreboard - מבצע השוואה של המוצא בפועל עם הערך הצפוי (שהתקבל מה- reference model)
agent - מנהל את הממשק עם הרכיב החשמלי, וכולל בתוכו :
driver - אחראי על ייצור של אותות כניסה, ברמה גבוהה ונוחה לניהול.
bfm - אחראי על תרגום הקלט שייצר ה driver לרמה של אותות הכניסה הפיזיים.
monitor - אחראי לדגום את אותות הכניסה והיציאה הפיזיים, והעברתם לעיבוד:
אותות הכניסה עוברים לעיבוד של ה- reference model
אותות היציאה עוברים לבדיקה של ה- scoreboard.
במתודולוגיות עבודה שונות ייתכנו שמות שונים לחלקים השונים של סביבת הווריפיקציה
שיטות וריפיקציה

ישנן שתי שיטות עיקריות לווריפיקציה:
וריפיקציה רנדומלית (Coverage Driven Verification)
וריפיקציה ישירה (Test Driven Verification)
בווריפיקציה רנדומלית (Coverage Driven) מנסים להתגבר על העובדה שמספר המצבים שבהם יכול להמצא הרכיב הנבדק הוא אדיר ולא ניתן להגיע לכל המצבים (בהינתן יכולת מחשוב מוגבלת וזמן מוגבל). הרעיון הוא להביא את הרכיב למקרי הקצה שבהם עלולים להיות באגים מבלי שהמהנדס יצטרך לחשוב בעצמו על כל מקרה באופן פרטני. המהנדס צריך להגדיר בסביבת הווריפיקציה את כל המקרים האפשריים וכאשר הסביבה רצה אז היא תגיע למקרים הבעייתיים. כדי להגדיר את השלב בו ניתן לומר שהבדיקה הסתיימה, מגדיר המהנדס את רשימת המקרים אותה הוא מגדיר כחשובה. כלי הווריפיקציה אוסף את מכלול הצירופים שנבדקו, ובהתאם ניתן לראות את יעילות הרנדומיזציה (בהגעה למקרי קיצון), ואת מידת בשלות הקוד לייצור (כמות ואיכות ה"חורים" - אותם צירופים שלא נבדקו עדיין).
בשיטת הוריפקציה ישירה (Test Driven) כותבים test עבור כל אירוע שרוצים לבדוק. סביבת הבדיקה בנויה ממספר טסטים אשר כל אחד מהם נועד לבדוק מקרה אחר.
במרבית הפרויקטים ייעשה שילוב של שתי השיטות, השיטה הישירה היא יותר פשוטה ומתאימה במיוחד למקרים מאוד ספציפיים אשר אינם קורים במהלך עבודה רגיל של הרכיב, כמו כן בשלב הראשוני של הפרויקט הרבה יותר מהיר וקל לכתוב טסטים בודדים. לעומת זאת הווריפיקציה הרנדומלית עשויה למצוא באגים יותר מורכבים אשר קשה למצוא אותם בטסטים הפשוטים, מאחר שמתוך מכלול המקרים האפשריים, ישנם מקרים שלא אופיינו כחשובים לבדיקה, אך התבררו כגורמים בעייתיים.
אטא סרדארוב

אטא אובזנפסוביץ' סרדארוב (בטורקמנית: Ata Öweznepesowiç Serdarow; נולד בשנת 1964, יסמן-סאליק) הוא מדינאי, רופא ודיפלומט טורקמני. כיהן כשגריר במדינות שונות, לרבות ישראל. שימש בעבר כשר הבריאות והתעשייה הרפואית של טורקמניסטן (2007–2010).
ביוגרפיה

יליד הכפר יסמן-סאליק, שבמחוז רוחאבאט. בשנת 1987 סיים את לימודיו במכון הרפואי הממלכתי של טורקמניסטן, בעל הכשרת רופא כירורג.